12वीं बोर्ड परीक्षा आज से, 7545 विद्यार्थी होंगे शामिल
राजस्थानमाध्यमिक शिक्षा बोर्ड 12वीं की परीक्षाएं गुरुवार से शुरू होगी, जिसमें जिले के 7545 विद्यार्थी शामिल होंगे। बोर्ड परीक्षा को लेकर शिक्षा विभाग ने तैयारियां पूरी कर ली है। इसके लिए जिले में 54 परीक्षा केंद्र बनाए गए हैं। जिले में एक भी केंद्र अति संवेदनशील या संवेदनशील नहीं हैं। इस बार सभी केंद्रों पर परीक्षा की वीडियोग्राफी की जाएगी। नकल रोकने के लिए पुख्ता सुरक्षा इंतजाम किए गए हैं। प्रत्येक विद्यार्थी की गहनता के साथ जांच के बाद भी परीक्षा केंद्र में प्रवेश दिया जाएगा। साथ ही पेपर को लेकर थाना प्रभारी को जिम्मेदारी दी गई हैं। जिले में एक भी केंद्र संवेदनशील नहीं होने के बावजूद नकल रोकने के लिए शिक्षा विभाग ने पुख्ता इंतजाम किए हैं। माध्यमिक शिक्षा बोर्ड के अलावा जिला शिक्षा अधिकारी कार्यालय स्तर पर भी दो उड़नदस्तों का गठन किया गया है। साथ ही प्रत्येक केंद्र पर भी अलग से उडऩदस्ते का गठन किया गया है जो आंतरिक जांच करेगा। पहला पेपर अंग्रेजी विषय का होगा। पुलिस थानों में रखे पेपर परीक्षा के दिन पुलिस कस्टडी में थानों से परीक्षा केंद्र तक पहुंचाए जाएंगे। परीक्षा सवेरे 8.30 बजे शुरू होगी और दोपहर 11.45 बजे तक चलेगी।
रात 10 के बाद साउंड सिस्टम बजा तो होगी कार्रवाई
बोर्डपरीक्षाओं को देखते हुए प्रशासन ने ध्वनि विस्तारक यंत्रों पर तत्काल प्रतिबंध लगा दिया है। इसके तहत रात 10 बजे से सुबह 6 बजे तक 10 डेसीबल से अधिक क्षमता वाले साउंड सिस्टम को नहीं चलाया जा सकेगा। आदेश के तहत स्कूल, कॉलेज, सरकारी कार्यालय और न्यायालय, कार्यशील अवधि के दौरान साइलेंस जोन माने जाएंगे। इन साइलेंस जोन की 100 मीटर की परिधि में किसी भी प्रकार के सार्वजनिक कार्यक्रम आयोजित नहीं किए जाएंगे। हॉस्पिटल 24 घंटे साइलेंस जोन में रहेंगे। इनकी 100 मीटर की परिधि में भी इस प्रकार के कार्यक्रम प्रतिबंधित रहेंगे।
डीईओ की अध्यक्षता में हाई लेवल कमेटी का गठन
परीक्षाके दौरान किसी भी प्रकार की घटना को रोकने के लिए जिला शिक्षा अधिकारी कार्यालय में कंट्रोल रूम बनाया गया है। साथ ही परीक्षा के सफल आयोजन के लिए डीईओ गणपतलाल मीणा, एडीईओ दिनेशसिंह चौहान, एडीईओ शैक्षिक प्रकोष्ठ अजय माथुर सहित अन्य पदाधिकारियों की एक हाई लेवल कमेटी का गठन किया गया है। यह पूरी तरह से माध्यमिक शिक्षा बोर्ड अजमेर से हर समय संपर्क में रहेगा।
15 थानों में रखे हैं पेपर
^बोर्डपरीक्षा को लेकर तैयारियां पूरी की गई है। पेपर 15 थानों में रखे गए है, जिसमें एक थाना जालोर जिले का है। पुलिस सुरक्षा में पेपर परीक्षा केंद्र पहुंचाए जाएंगे। नकल रोकने के लिए डीईओ कार्यालय स्तर पर दो उड़न दस्ते बनाए गए है। -गणपतलालमीणा, जिला शिक्षा अधिकारी, सिरोही
{ माध्यमिक शिक्षा बोर्ड के कंट्रोल रूम के टेलीफोन नंबर 0145-2632866, 2632867, 2632868 और फैक्स नंबर 0145-2632869 है।
{ जिला शिक्षा अधिकारी कार्यालय सिरोही में कंट्रोल रूम 02972-222249 पर भी शिकायत दर्ज करा सकते हैं।
{ परीक्षा की पूर्व रात्रि कम से कम चार घंटे की नींद अवश्य लें।
{ प्रश्न पत्र मिलते ही उसे शुरू से अंत तक ध्यान से पढ़ें।
{ पेपर कठिन लगे तो भी निराश हो, आत्मविश्वास और मानसिक संतुलन खोए।
{ पहले वही प्रश्न हल करें जो अच्छे से याद हो।
{ प्रश्नों के सही-सही क्रमांक लिखे और मुख्य पृष्ठ पर उसकी प्रविष्टि अवश्य करें।
{ महत्वपूर्ण बातों को पेंसिल से अंडरलाइन करें।
{ 12वीं की परीक्षा 2 से 25 मार्च तक चलेगी
{ 12वीं में 7545 विद्यार्थी बैठेंगे परीक्षा में
{ 12वीं के लिए 54 परीक्षा केंद्र बनाए है जिले में
{ 10वीं की परीक्षा 9 से 21 मार्च तक चलेगी
{ 10वीं में 10,826 विद्यार्थी बैठेंगे परीक्षा में
{ 10वीं के लिए 58 परीक्षा केंद्र बनाए है जिले में
सिरोही. बोर्ड परीक्षा के लिए रोल नंबर अंकित करते कर्मचारी।
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva